CELEX: 62020CN0146
Language: et
Date: 2020-03-20 00:00:00
Title: Kohtuasi C-146/20: Eelotsusetaotlus, mille on esitanud Landgericht Düsseldorf (Saksamaa) 20. märtsil 2020 – AD, BE, CF versus Corendon Airlines

13.7.2020   
            
            
               ET
            
            
               Euroopa Liidu Teataja
            
            
               C 230/15
            
         
      Eelotsusetaotlus, mille on esitanud Landgericht Düsseldorf (Saksamaa) 20. märtsil 2020 – AD, BE, CF versus Corendon Airlines
      (Kohtuasi C-146/20)
      (2020/C 230/20)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Düsseldorf
      
         Põhikohtuasja pooled
      
      
         Hagejad: AD, BE, CF
      
         Kostja: Corendon Airlines
      
         Eelotsuse küsimused
      
      
                  1.
               
               
                  Kas tegemist on lennu tühistamisega määruse (EÜ) nr 261/2004 (1) artikli 2 punkti l ning artikli 5 lõike 1 tähenduses, kui tegutsev lennuettevõtja muudab pakettreisi raames broneeritud lennu plaanipärase väljumisaja varasemaks, mistõttu ei välju lend – nagu algselt kavandatud – kell 10:20 (LT), vaid väljub samal päeval kell 08:40 (LT)?
               
            
                  2.
               
               
                  Kas kümme päeva enne lennureisi algust saadetud teade selle kohta, et lennu väljumisaja muutmisest tulenevalt ei välju lend – nagu algselt kavandatud – kell 10:20 (LT), vaid väljub samal päeval kell 08:40 (LT), kujutab endast pakkumust muuta teekonda määruse (EÜ) nr 261/2004 artikli 5 lõike 1 punkti a ning artikli 8 lõike 1 punkti b tähenduses?
               
            
         (1)  Euroopa Parlamendi ja nõukogu 11. veebruari 2004. aasta määrus, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).